
ДО
ОБЩИНСКИ СЪВЕТ
БУРГАС

Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Приемане на решение за отправяне на искане до Министерски съвет на Република България за безвъзмездно прехвърляне в полза на Община Бургас на правото на собственост върху имот - държавна собственост, представляващ ПИ с идентификатор 07079.663.685 по КККР на гр. Бургас, с площ 1629 кв. метра, във връзка с изграждането на обект: Уличен питеен водопровод и уличен промишлен водопровод по улица с о. т.  247 - о. т. 256 - о. т. 255 до о. т. 254 по плана на ПЗ „Юг-Запад“, гр. Бургас.

УВАЖАЕМИ ОБЩИНСКИ СЪВЕТНИЦИ,

С Решение №11-37 от 25.06.2024г. на Общински съвет- Бургас е одобрено изменение на регулационните планове на зона „А“ и зона „Д“ по плана на ж.р. „Меден рудник“, гр. Бургас и регулационния план на Промишлена зона „Юг – Запад“, гр. Бургас, с цел образуване на ново кръгово кръстовище при о.т.97 на бул. „Захари Стоянов“ (републикански път II-79) при разклона за кв. „Горно Езерово“, гр. Бургас (републикански път III-7909), ново кръгово кръстовище при о.т.7 при пресичането на бул. „Захари Стоянов“ (републикански път II-79) с ул. „Георги Попаянов“, ж.р. „Меден рудник“, гр. Бургас, обособяване на трасе на обслужваща улица в ПЗ „Юг – Запад“, с което се изменя регулацията на УПИ, изменят се и се обособяват нови квартали и се обособяват нови УПИ, съгласно приложен проект.
С Акт №14064/26.01.2026г. за частна държавна собственост е актуван ПИ с идентификатор 07079.663.685 по КККР на гр. Бургас, с площ 1629 кв. метра, трайно предназначение на територията: урбанизирана, с начин на трайно ползване: за второстепенна улица, попадащ частично върху новопроектираната улица с о. т.  247 - о. т. 256 - о. т. 255 до о. т. 254 по плана на ПЗ „Юг-Запад“, гр. Бургас.
За водоснабдяване и/или отводнявате на имотите в района е необходимо изграждане на нови ВиК съоръжения.
С Разрешение за строеж №137/06.08.2025 г., издадено от Началник отдел „Геодезия и техническа инфраструктура“ при Община Бургас, съгласно Заповед №4029/01.12.2023г. на Гл. архитект на Община Бургас, е разрешен строеж „Уличен питеен водопровод ПЕВПф110х10,00, ПЕ 100, PN 16 с дължина 86,45 м. и уличен промишлен водопровод ПЕВПф110х6,6, ПЕ 100, PN 10 с дължина 83,20 м., с възложители Община Бургас и Българската държава чрез Областен Управител на област Бургас, в качеството й на собственик на ПИ  с идентификатор 07079.663.685 по КККР на гр. Бургас.
В Община Бургас е постъпило писмо с рег. №06-00-271/01.09.2026г. от Областен Управител на Област Бургас, във връзка с писмо с вх. №26-00-533/21.08.2026г. от упражняващото строителен надзор „ПГМ 28 КОНСУЛТ“ ООД с искане за подписване на акт образец №15 за строителство на цитираният обект.
В писмото е указано, че с оглед продължаване на действия по приемане и въвеждане в експлоатация на обекта, Община Бургас в качеството си на възложител и собственик на изградената инфраструктура по смисъла на чл.19, ал. 1, т.4 „а“ от Закона за водите, да внесе преписка за безвъзмездно прехвърляне на поземлен имот с идентификатор 07079.663.685 по КККР на гр. Бургас, с площ 1629 кв. метра в собственост на общината, по реда на чл.54 от Закона за държавната собственост.
Ето защо, във връзка с изграждането на обект на обществената инфраструктура в разглежданата територия, е необходимо Община Бургас да придобие безвъзмездно в собственост имота, държавна собственост, поради което следва да бъде предприета процедура, съгласно чл. 54 от Закона за държавната собственост, по отношение на ПИ с идентификатор 07079.663.685 по КККР на гр. Бургас, с площ 1629 кв. метра , трайно предназначение на територията: урбанизирана, с начин на трайно ползване: за второстепенна улица
Предвид изложеното, и в изпълнение на правомощията ми по чл.73, ал.1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам на основание чл. 21, ал. 1, т. 8 от Закона за местното самоуправление и местната администрация, чл. 54 от Закона за държавната собственост и чл. 9, ал. 1, т. 1 от Наредбата за реда за придобиване, управление и разпореждане с общински имоти и вещи, Общински съвет – Бургас да приеме следните

РЕШЕНИЯ:

1. Дава съгласие да бъде отправено искане до Министерския съвет на Република България, чрез Областен управител на област Бургас, за безвъзмездно прехвърляне в полза на Община Бургас на правото на собственост върху имот - държавна собственост, представляващ поземлен имот с идентификатор 07079.663.685 по КККР на гр. Бургас, с площ 1629 кв. метра, начин на трайно ползване: за второстепенна улица, при съседи 07079.663.5, 07079.663.98, 07079.663.698, за изграждането на обект: Уличен питеен водопровод ПЕВПф110х10,00, ПЕ 100, PN 16 с дължина 86,45 м. и уличен промишлен водопровод ПЕВПф110х6,6, ПЕ 100, PN 10 с дължина 83,20 м. по улица с о. т.  247 - о. т. 256 - о. т. 255 до о. т. 254 по плана на ПЗ „Юг-Запад“, гр. Бургас; 
2. Възлага на Кмета на Община Бургас да извърши предвидените в закона правни и фактически действия по изпълнение на решението по т.1.
Приложения: Акт №14064/26.01.2026 г. за частна държавна собственост; скица на поземлен имот с идентификатор 07079.663.685 с №15-1485176-12.10.2026 г., издадена от АГКК; Разрешение за строеж №137/06.08.2025 г., издадено от Община Бургас;, писмо с рег. №06-00-271/01.09.2026г. от Областен Управител на Област Бургас;


ДИМИТЪР НИКОЛОВ				
Кмет на Община Бургас

Съгласували:
Златина Георгиева-Директор на дирекция ПНО

Живко Димитров-Директор на дирекция УОС

Пенка Буйнова- гл. експерт Дирекция УОС

Изготвил: Елена Добрева
Ст. експерт в дирекция УОС

